BUDAPEST GEOLOGIÁJÁHOZ." 
Barton emeletbeli nummulites-es mészkő előfordulása a Gellért- 
hegyen. A Gellérthegy geologiai viszonyainak ismertetői: BEUDANT, SZABÓ 
JózsEr és Hormanwx KáRorY egybehangzólag azt állítják, hogy a Felső-Trias 
dolomitra közvetlenül a Felső-Eocénbe tartozó bryozoumos márga, illetőleg 
az ezzel kapcsolatban fellépő s vele egykorú kövületmentes szarukőbreccia 
telepszik. Ennek megfelelőleg a Budapest környékéről kiadott geologiai tír- 
képeken is a dolomit és az Alsó-Oligocén budai márga területe közt csak a 
Priabonien (bryozoumos márga) szinét látjuk föltüntetve. Ma a Gellérthegy 
jobban hozzáférhető lévén, sikerült konstatálni, hogy a fellegvár alatt a dolo- 
mitra közvetlenül a Barton emeletbeli orthophragminás és nummulites-es 
mészkő telepszik csekély, mindössze 5—-G m vastagságban. Ez a mészkő egyes 
padjaiban kevesebb, nagyobb részében azonban igen sok szarukódarabot tar- 
talmaz, olyannyira, hogy a mészkarbonát helyenként csak mintegy a szarukő- 
törmelék cementanyaga szerepel. Vannak viszont bár alárendelten — egé- 
szen tiszta szarukőmentes sárgásfehér mészkőrétegek is. Tehát az uralkodó 
kőzet teljesen megegyezik azzal a kőzettel, mely a hármashatárhegy-mátyás- 
hegyi vetődött rögsorozatban a Barton emeletbeli mészkő legalsó. a dolo- 
mitra települt rétege gyanánt már régóta ismeretes. Megjegyzendő, hogy az 
aránylag kis előfordulásban a kőzet minősége, szarukőtartalma s ezzel kap- 
csolatban faunája (úgy a kövületek száma, mint fajok dolgában) is gyorsan 
változik. 
Vannak benne : Orthophragmina Pratti Micn. sp. (— Orbitoides papyracea, 
Boub.), Nummulites ( Bruguieria) intermedia p ARcn., egy vonalozott nummuli- 
tes faj, Operculina ammonea LUexm., Serpula sp., Bryozoumok, Echinanthus sp., 
Pecten sp. töredékei, továbbá a tisztább mészkőféleségekben a Lithothammium 
numimuliticum GüMB. Délnyugatra a fellegvártól, a hegylejtőn lévő kőzetben, 
melyben uralkodik a szarukőtörmelék s a mészkő csak cementanyagul szolgál, 
csak nummulitesek átmetszetei ismerhetők föl. 
A leirt kőzetek fölé telepszik a Gellérthegy fölső részén a meredek 
sziklatömböket alkotó vörhenyesbarna, vagy sárgásbarna, guarcos kötőanyagú 
kövületmentes szarukőbreccia, mely azonban csak egész lokális parti képződ- 
mény lehetett, mert DNy. felé a nummulites-es mészkő fölé már közvetlenül 
1 E címen állandó rovatot létesítünk közlönyünkben dr. SCHAFARZIK FERENC, 
társulatunk másodelnökének indítványára. Célunk ebben olyan apró geologiai és 
paleontologiai megfigyeléseket közölni Budapestről és környékéről, melyek egyébként 
feledésbe mennének, míg így, ha mozaik módon összerakjuk, lassankint kiépül 
Budapest környéke geologiai fölépítésének teljes, lebetőleg a legapróbb részletekbe 
menő ismerete. Szerk. 
